
 РЕПУБЛИКА БЪЛГАРИЯ
       ОКРЪЖЕН СЪД – ГР.ВИДИН



ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ
ПРЕЗ МЕСЕЦ ОКТОМВРИ


01 октомври 2026г.
Наказателно дело от общ характер № 289/2026 година – 09:30 часа
Делото е образувано по обвинителен акт на Окръжна прокуратура – Видин против А.Е.И. и В.В.К. 

Повдигнатото на А.Е.И.обвинение е, че: 
На 03.03.2025 г. в гр. Кула, в съучастие като извършител с В. В. К., умишлено умъртвил М. И. П., чрез нанасяне на 02.03.2025 г. на множество удари с ръце и крака, удари с дървен прът в областта на главата и цялото тяло, пробождания с вилица по тялото, скачане с крака по гърба и корема и горене с метална маша, предварително нагрята в печка като деянието е извършено по особено мъчителен за убития начин и с особена жестокост - престъпление по чл. 116, ал. 1, т. 6, пр. 3 и пр. 4 във вр. с чл. 115 във вр. с чл. 20, ал. 2 вр. ал. 1 от НК.

Повдигнатото на В.В.К. обвинение е, че: 
На 03.03.2025 г. в гр. Кула, в съучастие като извършител с А. Е. И., като извършител, умишлено умъртвил М. И. П., чрез нанасяне на 02.03.2025 г. на множество удари с ръце и крака, удари с дървен прът в областта на главата и цялото тяло, пробождания с вилица по тялото, скачане с крака по гърба и корема и горене с метална маша, предварително нагрята в печка, като деянието е извършено по особено мъчителен за убития начин и с особена жестокост - престъпление по чл. 116, ал. 1, т. 6, пр. 3 и пр. 4 във вр. с чл. 115 във вр. с чл. 20, ал. 2 вр. ал. 1 от НК

02 октомври 2026г.
Наказателно дело от общ характер № 283/2026 година – 10:30 часа
Делото е образувано по обвинителен акт на Окръжна прокуратура – Видин против Е. Б. за извършване на престъпление по чл. 242, ал. 2, пр. 1 от НК 
Повдигнатото на Е. Б. обвинение е, че:
На 14.04.2026 след влизане в страната – Р. Б. от Р. Р. през ГКПП Дунав мост 2 В. – К., с товарна композиция, състояща се от влекач и полуремарке, собственост по регистрационен талон на фирма „“, пренесъл високорискови наркотични вещества, укрити в естествена кухина на тавана /шкаф за съхранение/ на влекача, както следва: коноп /канабис, марихуана/, разпределено в 11 бр. пакети: 1/ 965,93 гр. /нето тегло/ и кокаин в 1 бр. пакет с нето тегло 977,62 гр. - престъпление по чл. 242, ал. 2, пр. 1 от НК



08 октомври 2026г.
Наказателно дело от общ характер № 297/2026 година – 14:00 часа
Делото е образувано по обвинителен акт на Окръжна прокуратура – Видин против К.С. за извършване на престъпление по чл. 343, ал. 1, б. “в“ във вр. с чл. 342, ал. 1, предл. 3-то от НК. 
Повдигнатото на К.С. обвинение е, че:
На 06.06.2025 г. при управляване на товарен автомобил влекач и полуремарке, нарушил правилата от Закон за движение по пътищата /ЗДвП/, а именно чл. 21, ал. 2 вр. ал. 1 от ЗДвП и по непредпазливост причинил смъртта на С. Г. Г. - престъпление по чл. 343, ал. 1, б. “в“ във вр. с чл. 342, ал. 1, предл. 3-то от НК.

12 октомври 2026г.
Наказателно дело от общ характер № 142/2026 година – 09:30 часа
Делото е образувано по обвинителен акт на Окръжна прокуратура – Видин против В. Д. В. за извършване на престъпление по чл. 123, ал. 4, предложение първо във връзка с ал. 1, предложение второ от НК. 
Повдигнатото на В. Д. В. обвинение е, че:
На 31.01.2023 г. в междугарието РП В. – С. , заемащ длъжност техник електрически системи, причинил смъртта на А. И. С.— електромонтьор/електрически системи, поради немарливо изпълнение на правно регламентирана дейност - “Работа по контактната мрежа“, представляваща източник на повишена опасност, като деецът след извършване на деянието е направил всичко зависещо от него за спасяване на пострадалия А. И. С. - престъпление по чл. 123, ал. 4, предложение първо във връзка с ал. 1, предложение второ от НК. 

15 октомври 2026г. – 10:30
16 октомври 2026г. – 10:30
Наказателно дело от общ характер № 209/2026 година – 10:30 часа
Делото е образувано по обвинителен акт на Окръжна прокуратура – Видин против В.С.В. и Т.С.В.
Повдигнатото на В.С.В. обвинение е, че: 
На 26.07.2025 г. в гр. Б., е причинил по хулигански подбуди на З.А. А. средна телесна повреда, изразяваща се в избиване на първи горен десен зъб, довела до затрудняване на дъвченето /във фаза на отхапване/ - престъпление по чл. 131, ал. 1, т. 12 вр. чл. 129, ал. 2 вр. ал. 1 от НК
Повдигнатото на Т.С.В. обвинение е, че: 
На 26.07.2025 г. в гр. Б., обл. Видин чрез удар по главата с дървен кол, като деянието е извършено по хулигански подбуди, умишлено умъртвил З. А. А., чиято смърт настъпила на 09.08.2025 г. в МБАЛ „Сърце и мозък“ - Плевен, гр. Плевен - престъпление по чл. 116, ал. 1, т. 11, пр. 1 вр. чл. 115 от НК,
и
На 26.07.2025 г. в гр. Б., се е заканил на другиго - на К.В.Н.,с престъпление против неговата личност - с убийство, чрез използване на думи „Ей ти, много си се издигнал, къв си ти бе, на какъв се правиш, искаш ли да влезна вътре и да те заколям“, и това заканване би могло да възбуди основателен страх у К. В. Н. за осъществяването му - престъпление по чл. 144, ал. 3, т. 1 вр. ал. 1 от НК. 

27 октомври 2026г.
Наказателно дело от общ характер № 582/2025 година – 14:00 часа
Делото е образувано по обвинителен акт на Окръжна прокуратура – Видин против И.П.П. и М.С.К .
Повдигнатото на подсъдимия И.П.П. обвинение е, че : 
На 09.01.2022 г. на ГКПП Д.M2 В.-К. като извършител в съучастие с М. С. К. и умишлено подпомогнат от същия, направил опит, без надлежно разрешително по чл.16, ал.1 и чл.30 от ЗКНВП да пренесе през границата на страната високорисково наркотично вещество - хероин с общо тегло 14 294,27 грама, като деянието останало недовършено поради независещи от лицето причини - престъпление по чл.242, ал.2, предложение първо, във вр. с чл.18, ал.1, във вр. с чл.20, ал.2 от НК.
Повдигнатото на подсъдимия М.С.К. обвинение е, че : 
От 05.01.2022 г. до 09.01.2022 г. в гр.П., гр. Съединение, обл. Пловдив и впоследствие в гр.В., като помагач в съучастие с И. П. П. умишлено подпомогнал същия, като набавил средството за извършване на престъпление, а именно лек автомобил марка, издал пълномощно за същото превозно средство на П., преминал годишен технически преглед на същото превозно средство и обещал да даде помощ преди, след и по време на пътуването от гр. П. до ГКПП Д. М. 2 – В. на И. П. като последният направил опит на 09.01.2022 г. г. на ГКПП Д. М. 2 В.-К. при излизане от Република България без надлежно разрешително по чл.16, ал.1 и чл.ЗО от ЗКНВП да пренесе през границата на страната високорисково наркотично вещество - хероин с общо тегло 14 294,27 грама, като деянието останало недовършено поради независещи от лицетго причини - престъпление по чл.242, ал.2, предложение първо, във вр. с чл.18, ал.1 във вр. с чл.20, ал.4 от НК.

